
Doctrina  de  tumoribus,  qui  in  corpore  humano  existunt,  per  multum  temporis 
parum  satisfaciebat  iis,  quae  viri  et  physiolog^iae  et  chirurgiae  periti  jure  quodam  pustu- 
lare videbantur,  sive  de  variis  tumorum  generibus  rite  et  ratione  duce  digerendis  quaesi- 
visses sive  de  diagnosi,  prognosi,  therapia  ex  illa  doctrina  cum  securitate  quadam  et  evi- 
dentia repetendis.  Quo  magis  sperabant  et  optabant,  ut  quam  lucem  nonnullae  artis  medi- 
cae disciplinae  ex  accuratiore  inquisitione  pathologico -anatomica,  inprimis  ex  micro- 
scopica  illa  et  cheraica  nactae  essent,  eadem  huic  quoque  doctrinae  affulgeret.  Neque 
defuerunt,  qui  experimentis  illud  tentarent,  quibus  quid  effectum  sit,  jam  satis  cognosci- 
mus atque  sentimus.  Alia  enim,  quae  haud  multo  abhinc  ita  fuerunt  descripta,  ut  diversi 
generis  essent  et  divise  tractarentur,  jam  conjunguntur,  alia,  quae  sub  eodem  nomine 
tradebantur,  in  diversas  doctrinae  partes  discesserunt.  Ex  quibus  unum  laudare  sufTiciat, 
carcinoma  dico,  quod  cum  fungo  medullari  et  haematode  ita  componitur,  ut  primo  illi 
nomini  haec  quoque  subjungantur,  deinde  hoc  alterum  moneo,  quam  varii  atque  diversi 
tumores  ex  notione  steatomatis  et  sarcomatis  jam  rectius  discernantur.  In  illis  hic  quo- 
que tumor  est,  quem  nos  hac  disputatione  tractandum  nobis  proposuimus.  Joh.  Mullek, 
physiologus  clarissimus,  cui  primam  ampliorem  disquisitionem  „de  subtiliori  tumorum 
morbosorum  structui’a  ac  forma‘‘  debemus,  enchondromatis  nomine  malum  accuratissime 
descripsit,  quod  antea  plerumque  vago  nomine  osteosarcomatis,  atque  etiam  cancri  os- 
sium etc.  appellabatur.  Hanc  morbi  speciem,  quae  non  ita  crebro  occurrit,  in  clinico 
chirurgico  Erlangensi  occassio  mihi  facta  est,  tum  in  vivis  observandi,  tum  in  praeparatis 
crudis  vel  in  spiritu  vini  conservatis  studio  meo  persequendi.  Quo  adductus  sum,  ut  in 
societate  medico  - physica  aliquoties  de  hac  re  verba  facerem,  et  quum  hoc  mihi  muneris 
injungeretur,  ut  quod  ipse  expertus  essem,  programmate  in  publicum  ederem,  quo  litera- 
rum  universitati  Friderico- Alexandrinae  (cui  gratissimum  me  alumnum  esse  profiteor)  de 
sacris,  quae  instant,  saecularibus  celebrandis  societas  haec  gratularetur,  haud  ab  re  fore 
putabam,  si  quae  res  nuper  demum  inchoata  neque  ita  multis  adhuc  exemplis  explanata 
est,  hanc  denuo  tractarem  et  exempla  illa  meis  nonnullis  augerem. 

Enchondroma,  Chondroina,  Sarcoma  cartilagineum,  chondroides  (sensu  strictiori), 
tumor  cartilagineus,  primum  a Johanne  Mullero'-'),  ut  supra  dixi,  ex  omnibus  partibus 
dispectus  et  descriptus  est.  Etenim  minime  dubium  est,  atque  confirmatur  compluribus 
inquisitionibus,  nonnulla  ex  iis  tumoribus,  qui  priori  tempore  his  nominibus,  spinae  ven- 
tosae, atheromatis  nodosi,  osteosteatomatis , osteosarcomatis,  exostosis  malignae,  cancri 
ossium  tradebantur,  ex  aliqua  saltem  parte  enchondromata  fuisse.  Quae  appellationes 
praeterquam  quod  nulla  eorum  in  indolem  morbi  quadrat,  vel  hanc  ob  rem  improbandae 
sunt,  quod  pleraeque  tantum  ad  enchondroma  ossium  referuntur;  hoc  autem  etiam  in 
mollioribus  partibus  exoritur.  Unde  ne  hoc  quidem  probare  possumus,  quod  Chelius 
de  hoc  tumore  Mullero  auctore  in  capite  de  excrescentiis  ossis  et  quidem  in  adnotatione  ad 
exostosin  proprie  sic  dictam  disputat.  — Ex  prioribus  observationibus,  quae  ad  enchondroma 
spectare  videntur,  illae  inprimis  laudandae  sunt,  quas  Mery  et  Ph.  de  Walther  institue- 
runt, quum  Walther  praecipue  singularem  mali  istius  naturam  clarius  cognossct.  Post 
MiiLLERUM  Valentin Gluge  =•"•==•”■=)  j Chelius  t)>  Kokitajnsky  ff),  enchondroma 
observarunt,  partim  iidem  descripserunt.  Etiam  in  narrationibus  de  institutis  clinicis 
tempore  novissimo  in  numero  morborum  ibi  commemoratorum  enchondroma  me  legere 
memini. 

Enchondroma  tumor  quidam  funginus  ossium  et  mollium  partium,  e.  g.  glandularum 
est:  externa  species  sphaeroides  est,  neque  in  modum  loborum fft);  formas  gignit,  solanis 
tuberosis  simillimas  et  pugni  magnitudinem  nonmmquam  adaequantes.  Partes  supra  tumo- 
res positae  etiamsi  maxime  extendantur,  tamen  morbi  expertes  esse  solent.  Si  massa 
tumida  in  superficie  patet  neque  crusta  ossea  circumdata  (id  quod  fieri  solet,  si  intra  os 

*]  Rede  zur  Feier  des  42.  Stiftungstages  des  kdnigl.  med.-chir.  Friedrich -Wiihelms  - Instituis  am 
2.  August  1836;  quo  tempore  altera  tantum  specierum  MUllero  cognita  erat,  quae  in  ossibus 
existunt.  Amplius  deinde  idem  persecutus  est  hoc  libro;  Ueber  den  feineren  Bau  und  die 
Formen  der  krankhaften  Geschwiilste.  Erste  Lieferung.  Berlin  1838.  p.  31  — 49. 

Handbuch  der  Chirurgie.  Ed.  Sta.  Tom.  II.  p.  426. 

***)  Repertorium  flir  Anatomie  und  Physiologie  1837.  p.  117. 

»*] * ***)  Anatomisch- mikroskopische  Untersuchungen.  U.  p.  153  sqq. 

I)  1.  c. 

j-f)  Handbuch  der  pathologischen  Anatomie.  Alia  in  praelectionibus  hujus  viri  collecta  mihi  tra- 
didit Dr.  WlNTRICH. 

tif)  Rokitaxsky  speciem  crusta  ossea  carentem  lohalam  dicit. 

exoritur),  agglomeratio  formatur  tuberculorum  exiguorum,  subrotundorum,  quae  molli 
substantia  cartilaginea  impleta  sunt,  quod  attrectando  facile  cognoscitur. 

Jn  tumore  dissecto  plerumque  duae  partes  diversi  generis  conspiciuntur,  quas  nudis 
oculis  cognoscere  licet.  Altera  pars  (quae  fere  semper  reperitur)  fibrata  est  et  membra- 
nacea et  formatur  in  cellulas  majores  minoresve,  quae  magnitudinem  pisi  vel  majorem 
etiam  contingunt  5 in  majoribus  saepe  etiam  minores  continentur.  Membranae  illae  fibratae 
crassitudine  diversae  sunt:  vidi  eam  quadranti  lineae  aequatam:  color  illarum  candidior 
est,  quam  massa  inclusa  (Observatio  II.).  In  his  cellulis  seu  excavationibus  massa  sub- 
cana,  albens,  paululum  interlucens,  cartilagine  mollior,  interdum  firmo  gelato  similis 
posita  est.  In  nonnullis  locis  inveni  foveas  parvas  ejusdem  magnitudinis  cum  cellulis,  in 
quibus  massa  etiam  mollior  erat.  — Massa  inclusa  facile  potest  e cellulis  eximi  et  friari. 
In  spiritu  vini  pellucidatem  conservat.  Massa  cartilaginea  membranis  illis  libratis  circum- 
fusa conglomeratio  existit,  enchondromati  propria:  membranae  vasa  sanguifera  continent 
(MiiLLER  secundum  Waltherum):  equidem  tumoris  dissectione  facta  vidi  vasa  satis  per- 
spicua oculis  nudis  (Observ.  II.). 

In  disquisitione  mlcroscopica  membranae  cognoscuntur  e tenuibus  fibris  contextae ; 
in  parte  inclusa  formatio  cartilaginis  maximam  partem  embryonalis  dilucide  apparet: 
cellulae  scilicet  ovatae  vel  rotundae  vel  irregulariter  oblongae  cum  granis;  raro  cellulae 
secundariae,  certe  in  ossibus:  sed  in  enchondromate  parotidis  Muller  cellulas  alteriis 
alteris  interpositas  vidit.  Cellulae  aliquoties  majores  sunt,  quam  corpuscula  sanguinis 
humani.  Granum  saepe  valde  irregulare  est.  Praeter  grana  Muller  passim  incerta  quae- 
dam corpuscula  vidit,  osseis  similia.  Substantia  inter  cellulas  intermedia  multis  locis 
adhuc  imperfecta  est,  in  aliis  inter  cellulas  altera  quaedam  massa  clara  cognoscitur,  pas- 
sim fasciculi  fibrati.  Plerumque  enchondroma,  sicuti  cartilago  embryonalis  penitus  cellulo- 
sum est  (Obs.  I.):  raro  substantia  cartilaginea,  quodammodo  fibrata,  inter  cellulas  inter- 
media jam  perfecta  est,  ut  Muller  in  enchondromate  testiculi  vidit,  Gluge,  nos  in 
observ.  II,  in  enchondromate  ossium.  Valentin  (1.  c.)  substantiam  intermediam  claram  et 
multo  magis  fibratam  vidit,  quam  in  cartilagine  esse  solet  ideoque  putat,  totam  substan- 
tiam fibratam  fieri. 

Enchondroma  igitur  sicut  perscrutatione  mlcroscopica  cartilagini  simile  esse  intelli- 
gitur,  ita  perscrutatione  chemica  idem  cognoscitur.  Omnes  enim  cartilagines  permanentes 

sicut  ossa  ante  ossificationem,  ubi  diutius  coquuntur,  massam  efficiunt,  quae  ex  aliqua 
parte  glutini  osseo  (collae)  chemica  ratione  respondet,  sed  eadem  multis  modis  ab  eo 
discedit  '•)•  Johannes  Muller  eam  detexit  et  Chondrinum  appellavit.  Hoc  in  enchondromate 
quoque  ossium  invenitur  (Obs.  II.):  enchondroma  mollium  partium  modo  chondrinum  efficit 
modo  collam. 

Enchondroma  prout  vel  in  mollibus  partibus  Vel  in  osse' nascitur,  quod  posterius 
iterum  duplici  modo  evenit,  ut  vel  os  expandatur  vel  tumor  ex  superficie  ejus  exsurgat, 
plures  etiam  diversitates  exhibet.  — Ubi  in  mollibus  partibus  reperitur,  involucrum  habet 
tenue  et  telae  cellulosae  simile.  — Plana  articulorum  ossium  hoc  morbo  aut  non  multum 
aut  omnino  non  commutantur  (Obs.  I.  et  II.),  quare  mobilitas  conservatur:  e.  g.  tumor 
globosus  phalangis  etiamsi  amplissimus  sit,  plana  articulorum  integra  in  superficie  tumo- 
ris inveniuntur,  atque  si  duae  continentes  phalanges  hoc  morbo  correptae  sunt,  tumor 
ultra  articulum  non  progreditur,  sed  manet  sejunctio  articuli  (Obs.  II.)  et  raro  tantum 
ankylosis  existit.  Partes  supra  ossa  sitae,  tendines  et  musculi,  intactae  manere  solent. 
Intra  tumorem  plerumque  fragmenta  substantiae  osseae  spongiosae  reperiuntur,  quae  tamen 
interdum  absunt  (Obs.  II).  Ex  ossibus  inprimis  enchondromate  afficiuntur  ossa  metacarpi 
digitique  manus.  Exemplorum  Mulleri  pars  maxima  huc  pertinet.  Observatio  nostra 
secunda  enchondroma  perhibet,  quod  in  duobus  simul  digitis  pedis  apparebat.  — 

In  ossibus  duae  enchondromatis  species  discernendae  sunt. 

1)  Enchondroma  ossis  cura  involucro  osseo.  Saepissime  occurrit  in  phalangibus  et 
similibus  ossibus.  Crusta  ossis  hac  re  in  bullas  distenditur  (v.  fig.  1.).  Tela  ossea  spon- 
giosa mollitur,  in  cujus  locum  succedit  massa  enchondromatis.  Interea  ossis  crusta  vio- 
lenter expanditur,  sed  diu  continuitatem  servat  neque  frangitur,  unde  colligitur,  ossis 
formationem  in  superficie  perpetuo  redintegrari.  Tandem  vero  crusta  in  singulis  partibus 
fit  lacunosa,  perforata  atque  fieri  potest,  ut  exceptis  frustulis  tenuibus  inter  se  separatis 
in  tumore  formam  sphaeroiden  semper  servante  crusta  plane  evanescat. 

2)  Enchondroma  ossium  sine  crusta  bullata.  In  ossibus  praecipue  massae  spongio- 
sae, ut  in  pelvi,  in  ossibus  cranii,  in  costis  ex  massa  illa  enchondroma  sine  crusta  in 


♦)  Copiose  de  hac  re  disputat  Muller  1.  c.,  conf.  Henle,  Allgem.  Anatomie  p-73,  Vogel,  Anleitung 
p.  2G0 


exteriorem  partem  explicatur,  verum  etiam  in  ossibus  longis,  imprimis  in  parte  spongiosa 
versus  articulos,  rarius  in  digitorum  manus  phalangibus.  In  pedis  quoque  diitgorum  pha- 
langibus illud  deprehendi,  demonstrat  observatio  secunda.  Tura  vero  superficies  non 
laevis  et  spharoides  erit,  sed  agglomerationem,  de  qua  monuimus,  corpusculorum  sub- 
rotundorum supra  vel  infra  pisorum  magnitudinem  exhibet.  In  observatione  nostra  se 
eunda,  quae  huc  pertinet,  species  externa  fere  sphaeroides  erat  (v.  fig.  3.),  sed  sine 
ullo  ossium  involucro:  conglomerationes  in  superficie  paulum  tantum  accrescunt. 

Jam  de  utroque  genere  exempla  quaedam  proferemus. 

I.  Wolfgang  Heyder,  44  annos  natus,  constitutionis  firmae  et  robustae,  sempei  bona 
valetudine  usus  praeter  gonorrhoeam  leviorem  et  dolores  rheumaticos  perexiguos,  ante  hos 
quinque  annos  duobus  doliis  collisis  sinistrae  manus  contusione  affectus  est,  quo  facto  idlu- 
mescentia  levis  sine  vehementibus  doloribus  est  secuta.  Inunctione  spirituosa  facta  dolores 
evanuerunt  et  semestri  praeterlapso  renovati  sunt  et  remanserunt  in  prima  phalange  digiti  an- 
nularis. Phalanx  paulatim  intumescebat  neque  tamen  ita  ut  opera  diurna  impedirentur;  in- 
unctionibus remedium  non  est  allatum:  proximo  semestri  tumor  celerius  increscebat.  Mense 
Majo  a.  1833  in  clinicum  chirurgicum  Erlangense  receptus  est.  — Prima  phalanx  digiti  annu- 
laris duobus  pollicibus  crassior  erat,  quam  sana  dextra  (v.  fig.  1 ):  tumor  est  durus,  cutis 
supra  illum  colore  non  infecta,  normalis:  attactus  solum  in  vola  manus  dolorem  efficit:  articuli 
metacarpi  et  phalangis  secundae  mobiles  sunt,  unde  concluditur,  capitula  intacta  esse.  Omnino 
bona  utitur  valetudine.  — Exarticulatio  digiti  annularis  a professore  Diet^:  , tum  temporis  chnici 
directore,  facta  est.  Sanatio  bene  cessit.  — Articuli,  quamquam  in  tumore  paene  latent,  nor- 
males sunt:  superficies  tumoris  aequalem  in  modum  subrotunda,  cum  tuberculis  parvis:  in- 
volucrum ex  periosteo  passim  concretiori  constat.  Crusta  ossis  expansa  est,  extenuata,  pas- 
sim  plane  deest;  ahis  in  partibus  ambitus  ejus  dimidiam  lineam  usque  ad  integram  adaequat. 
Tumor  facillime  dissecatur  et  fragmenta  substantiae  osseae  spongiosae  exhibet,  inter  quani 
massa  cartilaginea  vel  gelatinosa  inserta  est  (v.  fig.  6).  In  praeparato  in  spiritu  vini  conservato 
cellulae  tunicis  fibratis  formatae  etiam  nunc  cernuntur.  Tendines  flexorum  applanatae  sunt, 
tendo  extensoris  membranacea  et  lata  est.  Phalanx  secunda  et  tertia  normalis.  — Inquisitione 
microscopica  cognoscitur  telam  penitus  ex  corpusculis  cartilagineis  constare:  substantia  inter- 
media propemodum  nulla  adest. 

11.  Walburga  Nagl,  serva  rustica,  Thurni  prope  Eriangam  nata  ad  28  usque  aetatis 
annum  bona  valetudine  usa,  corporis  evolutione  retardata  anno  aetatis  vicesimo  quarto  demum 
menslruaverat,  quo  ex  tempore  menstrua  ad  regulam  procedebant.  Ante  hos  duodecim  annos 
in  pedis  sinistri  digiti  tertii  phalange  prima  et  post  nonnullos  annos  in  quarti  digiti  phalange 
eadem  ultro  tumor  exortus  est.  Inde  a quinto  abhinc  anno  tumores  celerius  crescere  aegrota 
putat.  Semper  bene  valuit  neque  dolorem  tumores  efficiebant.  Initio  mensis  Novembris  a.  1841 
in  clinicum  chirurgicum  Erlangense  duce  Heyfeldero  recepta  est.  v.  Fig.  3.  — In  phalangi- 
bus duo  tumores  subrotundi  conspiciuntur,  qui  tubercula  nonnulla  sphaeroidica  perhibent; 
reliquae  phalanges  digiti  tertii  et  phalanx  tertia  digiti  quarti  intactae  sunt,  secunda  autem  pha- 
lanx digiti  quarti  paulum  turgida  esse  videtur.  Tumores  tuberosi  sunt  et  duobus  solanis  tube- 
rosis continentibus  similes.  Articuli,  quibus  phalanges  inter  se  et  cum  metatarso  conjunguntur, 
integri  sunt  et  digiti  moveri  possunt.  Cutis  tumoribus  imposita  normalis , sed  expansa  et  tensa, 
eadem  tamen  loco  moveri  potest.  Tumorum  attactus  massam  cartilagineam  esse  probat:  in- 
volucrum osseum  non  sentitur.  • — Duorum  digitorum  exarticulatio  mihi  delata  et  a me  perfecta 
est.  Sanatio  bene  cessit.  — In  tumore  disquirendo  tendines  apparent,  sed  passim  loco  suo 
motae  et  extenuatae.  Tumor  digiti  tertii  involucrum  habet  cellulosum,  in  superficie  externa 
tubei’cula  conspiciuntur  sphaeroidica,  non  multum  exsurgentia,  variae  magnitudinis  a piso  us- 
que a<l  crucigerum.  Articuli,  quibus  metatarsus  cum  phalange  et  phalanx  prima  cum  secunda 
junguntur,  integri  sunt:  phalanx  secunda  et  tertia  intactae.  Os  phalangis  morbo  correptae  in 
planta  propemodum  per  totum  tumorem  sentitur,  qui  ex  illo  enatus  esse  videtur:  solidum  est, 
latitudinis  solitae,  crassitudinis  autem  aliquantum  interiit:  in  ea  parte,  (juae  tumorem  versus 
sita  est , asperum  et  inaequale , ex  aliqua  parte  excavatum  et  versus  articulum  phalangis  se- 
cundae facile  frangitur.  Articulus  versus  phalangem  secundam  a reliquo  osse  sejunctus  est. 
In  tumore  dissecto  massa  cartilaginea,  mollis  conspicitur,  membranis  fibratis  inclusa,  qua  re 
cellulae  oriuntur,  quarum  aliae  magis,  aliae  minus  apparent  et  magnitudinem  dimidiae  lineae  vel 
complurium  exhibent,  v.  fig.  5.  Nonnullis  in  partibus  foveae  parvae  reperiuntur,  in  quibus  massa 
gelato  molli  similis  est.  Membranae  fibratae  candidiores  sunt  quam  substantia  cartilaginea:  am- 
bitus varius,  usque  ad  quadrantem  lineae;  cellulae,  quas  efficiunt,  subrotundae  sunt;  vasa 
sanguifera  praecipue  versus  medium  tumorem  perspiciuntur.  In  tumoris  substantia  particulae 
osseae  non  cernuntur.  Alterius  digiti  tumor  speciem  praebet  pruni  Armeniaci  parvi ; conjunctio 
articularis  cum  metatarso  normalis  est,  reliquum  ossis  plane  evanuit,  ne  quidquam  restat  nisi 

lamina  tenuis  ad  efficiendam  conjunctionem  articularem  cum  phalange  secunda.  Tumoris  massa 
eadem  est  quae  in  tumore  supra  descripto:  particulae  ossis  spongiosi  non  adsunt.  Secunda 
hujus  digiti  phalanx  eodem  modo  in  enchondroma  conformata  est,  quod  magnitudinem  glandis 
sclopetariae  minoris  contingit:  articuli  integri  sunt  et  in  planta  phalangis  os  fere  totum  adest. — 
Perscrutatione  microscopica  corpuscula  cartilaginea  inveniuntur  tum  frequeutiora  tum  rariora. 
Substantia  intermedia  partim  granulata  partim  non  distincte  fibrata,  partira  plane  clara  con- 
spicitur. V.  fig.  2.  Membranae  fibratae  ex  fibris  consistunt.  — Particula  tumoris  in  spiritu  vini 
conservati  per  duodecim  horas  coquebatur,  unde  haec  inveni:  alumen  praecipitatum  effecit, 
quod  ope  cali  acetici  solutum  est:  praecipitatum  acidi  acetici  solutum  est  ope  cali  carbonici: 
tinctura  gallarum  et  plumbum  aceticum  praecipitarunt.  Unde  efficitur,  hanc  substantiam  ex  multis 
partibus  cum  chondrino  Mulleri  consentire.  Quod  substantiae  coctae  reliquum  erat,  raicroscopii 
ope  exploratum  est.  Praeter  telam  dissolutam  inveni  magnam  adipis  copiam.  Usque  ad  hoc 
tempus  malum  non  rediit.  — 

Enchondroma  tardissime  crescit  neque  dolores  efficit;  simul  corporis  constitutioni 
minime  nocet  et  vel  decem  atque  etiam  viginti  annos  succrescere  potest  nullo  illius  detri- 
mento (Observatio  II.).  Postquam  per  aliquot  annos  adolevit,  tamen  postremo  rumpitur, 
nonnunquam  cum  doloribus,  id  quod  etiam  in  aliis  tumoribus  non  periculosis  observatur: 
cum  extensio  nimia  partium  circumjacentium  vel  laesiones  fortuitae  tumorum  inflammatio- 
nem et  suppurationem  excitant,  unde  ichor  et  ossium  necrosis  oritur;  quo  facto  ex  virium 
consumtione  et  dissolutione  locali  etiam  corporis  constitutio  valde  debilitatur.  Sanari 
potest  operatione,  etiamsi  ulceratio  adsit  et  neque  eodem  loco  neque  in  aliis  partibus 
redintegratur.  — Interdum  accidit,  ut  enchondroma  simul  in  pluribus  partibus  nascatur, 
e.  g.  in  compluribus  ossibus  metacarpi  et  in  phalangibus  digitorum,  neque  inde  colligi 
debet,  corporis  constitutionem  depravatam  esse.  Etenim  in  tali  membrorum  conditione, 
manu,  quae  illo  malo  affecta  est,  amputata,  tumor  non  renascitur.  Itaque  si  causa  morbi 
adsit  ad  universam  ossium  constitutionem  pertinens,  neque  tamen  gravioris  momenti  vel 
indolis  canceraticae  est.  Quum  enchondroma  Mullero  auctore  maximam  partem  in 
pueritia  exoriatur  plerique  homines,  in  quibus  observatum  est,  vel  adolescentes  vel 
pueri  fuerint,  qui  mature  malum  illud  conceperant,  aut  ubi  in  adultis  repertum  est, 
origo  ejus  ad  pueritiam  reduci  potuerit,  ille  hunc  ossium  habitum  enchondromaticum 

universalem  cum  effectibus  comparat  dyscrasiae  scrofulosae,  quae  et  ipsa  vim  suam 
maximam  in  pueritiam  exerceat.  Aetate  provectiori  in  ntroque  causam  universalem  ex- 
tingui,  hujus  autem  effecta  tumores  scilicet  remanere  neque  posse  removeri;  sed  hos 
jam  topicos  tantum  morbos  esse  atque  operatione  sanabiles.  — Attamen  etiam  in  adultis 
enchondroma  gigni,  Chelius  '''j  observavit  et  observatione  prima  nostra  idem  efficitur.  — 
Enchondroma  plerumque  in  ossibus  oritur  damnis  illatis,  laesionibus,  contusionibus 
(Obs.  I.). 

Jam  si  de  enchondromatis  natura  judicandum,  haec  in  eo  posita  est,  ut  substantia 
cartilaginis  singularibus  formis  oriatur,  quae  embryonalis  esse  solet.  Nam  in  hoc  ipso 
secundum  Mullekum  morbi  indoles  consistit,  quod  telae  in  talibus  locis  apparent:,  quibus 
non  conveniunt,  neque  ad  extremum  formandi  finem  progrediuntur.  Enchondroma  tumor 
est  bonae  indolis,  sicuti  Julio  Vogelio  de  omnibus  videtur,  in  quibus  tela  quaedam  normalis 
(cartilaginea,  cellulosa  etc.)  apparet:  contra  ubi  principia  formationis  non  ad  certam  quan- 
dam  telam  inclinant,  tumor  malae  indolis  efficitur. 

In  partibus  mollibus  multo  rarius  est,  quam  in  ossibus:  ex  triginta  sex  casibus, 
quos  MiiLLER  enchondromati  adnumerat,  tantum  quatuor  ad  priores  illas  pertinent.  — 
Aliae  ossium  affectiones  morbosae  rarissime  cum  enchondromate  conjunctae  sunt. 
Idem  raro  ita  invenitur,  ut  cum  aliis  tumoribus  sit  consociatum.  Mullek  tale  vidit 
sine  crusta  ossea  in  superiori  parte  tibiae  spongiosa  versus  articulum.  Tumor  in  externam 
tibiam  provenerat  et  fibulae  partem  deleverat:  simul  cum  enchondromate  alter  tumor 
vasculosus,  ab  illo  plane  diversus,  ortus  erat,  qui  prope  illud  exstitit.  In  eodem  loco 
tibiae  pueri  quatuordecim  annos  nati  GIuge  tumorem  vidit,  in  cujus  parte  interiori 

cavea  magna  sanguine  impleta  formata  erat,  quae  usque  ad  tibiam  interiorem  malo  af- 
fectam pertinebat.  In  hac  ipsa  massam  quandam  carneam  fibrosam  et  enchondromaticam 
distinxit.  Idem  in  tumore  colli  anus' massam  quandam  gelato  similem,  pinguedinem,  mas- 
sam steatomatosam  et  enchondromaticam  et  Muller  enchondroma  separatum  juxta  car- 
cinoma in  testiculo  invenit. 

Magni  interest,  imprimis  in  usum  diagnoseos  et  prognoseos,  enchondroma  a ceteris 
tumoribus  recte  discerni.  Facillime  confunditur  cum  tumoribus  fibratis,  et  in  partibus 

mollibus  et  praecipue  cum  tumores  in  ossibus  gignuntur  eorumque  crustam  extendunt.  Joh. 
Muller  quoque  narrat,  hujusmodi  praeparata  se  vidisse  ^'0;  tamen  ille  in  tabulis  pictis  vel 
in  morborum  historiis  vel  etiam  in  praeparatis  siccis  enchondromata  detexisse  sibi  visus 
est.  Sed  quam  facilis  in  talibus  error  sit,  hi  casus  demonstrabunt. 

a.  Henricus  Gierer  vico  Vacho  oriundus,  42  annos  natus,  rusticus  firmae  valetudinis,  m. 
Julio  a.  1842  in  clinicum  chirurgicum  a prof.  Heyfeldero  receptus  est  ob  pedis  dextri  tu- 
morem, qui  in  digito  quarto  versus  tertium  in  ovuli  gallinacei  ambitum  ex  sex  annis  paulatim 
succreverat.  Ipse  putat,  eum  inde  exortum  esse,  quod  saepissime  nudis  pedibus  incesserit, 
quare  excoriationes  effectae  sint.  Interdum  tumor  dolet  maxime  hieme.  Tumor  non  a phalan- 
gibus oritur;  digitus  optime  moveri  potest.  Tumor  plane  eandem  praebet  faciem  sphaeroiden 
cum  tuberibus  exiguis,  quae  enchondromatis  propria  est,  neque  ubi  attactu  tentatur,  ab  illo 
discerni  potest,  quam  ob  rem  enchondroma  esse -censebatur.  Exstirpatione  a me  facta  cognitum 
est,  tumorem  involucro  celluloso  circumfusum  et  cum  phalange  et  tendinibus  tela  cellulosa 
firme  conjunctum  esse,  quae  omnia  erant  normalia.  Tumore  dissecto' substantia  fibrata  et  dis- 
quisitione microscopica  massa  quaedam  fibriformis  amorpha  reperta  est,  quae  acido  acetico 
instillato  grana  cellularum  oblonga  exhibuit. 

b.  Christophorus  Scheuerlein,  mercenarius  sanus  et  ex  parentibus  sanis  ortus,  33  a. 
natus,  m.  Octobr.  a.  1833  in  clinicum  chirurg.  a prof.  Dietz  receptus  est.  Quum  antea  neque 
doloribus  rheumaticis  neque  dentibus  cariosis  affectus  esset,  dolores  vehementes  in  mandibula 
sinistra  exorti  sunt,  quo  facto  tumor  parvus  et  durus  apparuit,  qui  dolores  graves  movit 
praecipue  ubi  coeli  status  mutaretur.  Per  sex  menses  non  multum  increscebat,  tum  vero  mul- 
tum augebatur;  dentes  labefacti  et  extracti  sunt.  In  medio  tumore  abscessus  parvus  ortus  se 
aperuit  et  paulo  post  consanuit.  Anno  praeterlapso  tumor  talem  nactus  erat  ambitum,  ut  to- 
tam mandibulam  sinistram  occuparet,  ovo  minori  struthionis  forma  et  magnitudine  similis.  Cutis 
immutata  erat  et  mobilis,  tumor  durus  et  paululum  inaequalis:  mandibula  et  tumor  in  illa  optime  mo- 
veri poterant.  Mandibula  sinistra  a clinici  directore  excisa  est.  Sanatio  bene  cessit.  Praeparatum 
conservatur  in  museo  pathologico  clinici  chirurgici.  Ex  mandibula  sinistra  nil  nisi  duo  processus 
restant,  tenui  osse  conjuncti  et  a reliquo  tumore  plane  separati.  Pars  reliqua  mandibulae  sini- 


2 ♦ 


')  Ueber  den  feineren  Bau  etc.  p.  33. 


12 


strae  in  bullae  formam  expansa  tumori  involucri  instar  circumdatur;  multis  in  locis  crusta  ossea 
deest  et  periosteum  tantum  eum  integit.  Versus  cavum  oris  tumor  omnis  involucri  expers  ascendit. 
Quo  loco  os  serra  dissectum  est,  normalem  habet  formam.  In  interiore  tumore  massaquaedam 
firmior,  aequalis  cognoscitur,  cellulis  fibratis  majoribus  minoribusve  inclusa,  cui  particulae  ossis 
inspersae  sunt:  sub  microscopio  massa  fibrata,  in  substantia  molli  et  inprimis  in  substantia  inclusa 
tela  spiritu  vini  dissoluta  neque  satis  discernenda.  Cellulae  (cellulae  scirrhi]  non  distinguuntur. 

c.  In  Loderi  diario  chirurgico  etc.  *)  a Lentino  tumor  descriptus  est  et  depictus,  qui 
enchoudromati  omnibus  rationibus  simillimus  est.  Lentinus  quidem  bursae  mucosae  morbo 
effectum  putat.  Pueri  quatuordecim  annos  nati  manus  sinistra  ante  hos  duodecim  annos  con- 
tusa erat,  quo  facto  in  digito  annulari  et  minimo  tumor  ortus  est  bullosus.  Candidus  erat  sicuti 
cutis,  elasticus  neque  movebat  dolorem.  Puer  optima  valetudine  utebatur,  operatio  instituta 
est  et  bene  cessit.  Tumor  dissectus  exhibuit  substantiam  pinguem,  caseosam,  cui  cartilaginis 
particulae  parvae  erant  inspersae.  Praeparatum  in  museum  Blumenbachianum  translatum 
est.  Equidem  quum  aliquando  abhinc  audivissem,  prof.  Vogelium  in  museo  Blumenbachiano 
praeparatum  invenisse,  quod  enchondromati  simillimum  sub  microscopio  enchondromatis  struc- 
turam non  exhibuisset,  statim  de  casu  in  Loderi  diario  descripto  illi  scripsi,  qui  humanissime 
atque  liberalissime  de  hac  re  me  edocuit  nec  non  scripta  et  effigiem  in  publicum  edere  mihi 
permisit.  Haec  fere  sunt,  quae  mecum  communicavit  et  quibus  verisimile  redditur,  praepara- 
tum illud  ad  tumorem  a Lentino  descriptum  perlinere.  Etsi  tumorum  forma  enchondromati 
simillima,  tamen  tumores  enchondromata  non  sunt.  — 

„Praeparatum  exhibet  tumores  duos  subrotundos,  magnitudine  impares  (fig.  9 A et  B), 
qui  tendinibus  m.  flexorum  digitorum  in  laqueum  mutatis  continentur.  Utrique  tumori  digitus 
adhaeret.  Ultima  phalanx  digiti  A normalis  est,  articulus  ejus  mobilis;  tumor  secundae  pha- 
langis cerasum  magnitudine  aequat,  crusta  ossea  circumdatus  est  et  continet  massam  albes- 
centem, perlucentem;  uterque  articulus  normalis  et  mobilis.  Qui  sit  primae  phalangis  con- 
ditio , non  plane  perspicitur:  articulus,  quo  prima  cum  secunda  jungitur,  immutatus  et  mobilis 
est;  sed  sub  hoc  ipso  os  latius  in  tumorem  subrotundum  exit,  qui  pugnum  infantilem  magni- 
tudine aequat  et  phalange  ipsa  effectus  esse  videtur;  facies  articularis  versus  os  metacarpi 
non  distinguitur.  Os  metacarpi  exstirpatum  esse  videtur  neque  inveniri  potuit.  Tumor  ille 

periosteo  et  crusta  ossea  circumdatur,  quae  nonnullis  in  locis  deest.  Intra  tumoren  massa  est 
e cano  alba,  lardaria,  semipellucida,  quae  cum  crusta  ossea  arctissime  conjuncta  est,  in  illam 
transii  et  cui  particulae  osseae  (quod  etiam  microscopium  docet)  sunt  inspersae.  Massa  lar- 
daria non  est  cartilaginea,  sed  sub  microscopio  cognoscitur  fibrata,  amorpha:  acido  acelico  in- 
stillato grana  cellularum  [oblonga  reperiuntur.  — Tumoris  B phalanx  tertia  et  secunda  normales, 
mobiles:  phalanx  prima  solitam  adaequat  magnitudinem,  articuli  integri,  sed  diaphysis  in  tu- 
morem mutata  est  nuci  juglandi  similem,  crusta  ossea  circumdatum.  Articulus,  quo  phalanx 
cum  osse  metacarpi  jungitur,  normalis:  os  metacarpi  in  tumorem  mutatum  pomo  parvo  simi- 
lem, crusta  ossea  circumdatum.  Crusta  dissecta  in  modum  chartae  tenuis  deorsum  in  ambitum 
duarum  linearum  uno  quodam  loco  increscit,  qui  articulus  esse  videtur,  quo  metecarpus  cum 
carpo  jungitur,  sed  facies  articularis  non  salis  recte  perspicitur.  Juxta  hunc  locum  tumor 
dimidius  positus  est  qui  tela  cellulosa  laxe  cum  eo  conjunctus  est;  idem  crusta  ossea  circum- 
datur, ex  osse  metacarpi  adjacente  ortus  et  operatione  dissectus  esse  videtur.  — Conditio 
histologica  tumorum  eadem  est,  quam  in  tumore  A commemoravimus."  — 

Ergo  vidimus,  oriri  in  hominibus  sanis  (Observationes  a.  b.  c.),  in  infaiitiaj(Obs.  c.), 
laesionibus  ossibus  illatis  (Obss.  a.  c.)  tumores,  qui  tardissime  increscunt  neque  celeriter 
rumpuntur  (Obss.  a.  c,),  faciem  habent  sphaeroiden  (Obss.  a.  b.  c.) , in  partibus  mollibus 
involucro  celluloso  (Obs.  a.),  in  ossibus  crusta  ossea,  extensa,  bullosa  circumdantur 
(Obss.  b.  c.).  Neque  cutis  tumoribus  imposita,  neque  partes  circumjacentes  mutantur 
(Obss.  a.  b.  c ),  articuli  ossium  malo  infectorum  sunt  integri  (Obss.  b.  c.),  quae  res  omnes 
encbondromatis  propriae  sunt,  neque  tamen  hi  tumores  sunt  enchondromata.  Unusquisque 
intelliget,  quam  difficilis  in  his  casibus  sit  diagnosis  et  concedet,  facile  fieri  posse,  ut 
enchondromata,  praesertim  si  ex  effigiebus,  morborum  historiis  etc.  judicaveris,  cum  his 
tumoribus  confundantur.  Accuratissima  tantum  disquisitione,  inprimis  microscopica  errores 
vitari  poterunt.  Ceterum  incrementuna  tumoris  citatum,  quod  in  casu  b commemoravimus 
et  dolores  rheumatici,  qui  ad  casus  b et  c pertinent,  in  enchoiidromate  observari  nou 
solent,  ideoque  haec  proprii  aliquid  habere  possimus.  — Atque  etiam  ex  ossis  superficie 
tumores  fibrati  oriuntur,  qui  lobati  suut.  — Omnes  tumores  fibrati,  ut  jam  diximus,  sub 
microscopio  meras  fibras  exhibent.  Operatione  sanari  possunt. 

Sed  de  alio  adhuc  tumore  dicendum. 

V.  fig.  4.  Georgius  Sporl,  servus  rusticus  , Schleifhusiae  prope  Erlaugam  sanis  ex  paren- 
tibus natus,  ad  34  usque  aetatis  annum  optima  valetudine  usus,  autumno  a.  1830.  propter 
tumorem  in  ultima  pollicis  dextri  phalange  clinicum  Erlangense  adiit.  In  pollice  ante  duos 
annos  excrescentiae  parvae  (pisi  magnitudinem  non  superantes)  progerminaverant , initio  pau- 
lisper mobiles,  quae  sensim  eo  usque  increverant,  ut  totam  faciem  volarem  phalangis  compre- 
henderent. Cutis  eas  obtegens  antehac  normalis  fuerat,  tum  rubuerat,  paululumque  humoris 
destillaverat;  et  ab  eo  inde  tempore  aegrotus  vehementissimis  doloribus  cruciatus  est.  Quum 
pollice  dextro  in  laboribus  suis  multum  usus  esset,  hanc  causam  mali  fuisse  putabat.  Quod 
cum  exploraretur,  volari  faciei  phalangis  dextri  pollicis  ultimae  tumorem  inesse  apparuit,  qui 
nucem  juglandem  ambitu  aequaret,  inaequalis  et  gibbus  esset,  pluribusque  tuberibus  discretis 
variae  magnitudinis  (acus  capitis,  pisi,  nucis  avellanae),  rotundis,  circumscriptis  componeretur. 
Cute  rubente  extenuata  obductus  adspectum  offert  nitidum  porcellaneum.  Immobilis  est,  ossi 
firmiter  adhaeret;  tubera  superiora  attactu  cartilaginea  sunt,  basis  durior  est,  ossea.  Ultima 
phalanx,  cum  articulus  adhuc  integer  esset,  ex  hoc  exstirpata  est,  quod  professor  Stromeyer, 
tum  temporis  clinici  director,  mihi  commisit.  Vulneris  sanatio  bene  cessit.  Tumor  post  exstir- 
pationem accurate  exploratus  plures  loculos  obtulit,  superne  et  in  lateribus  cartilagineos,  raris 
lamellis  osseis  praetextos;  basis  ossea  fuit,  phalangis  ossi  autem  non  immediate  insedit,  sed 
periosteo  ab  illo  separata  erat.  Duobus  vero  locis  tumor,  cum  in  phalangem  sese  insinuasset, 
illam  excavaverat;  ceterum  phalangi  taeniis  firmis  membranosis  adeo  erat  connexus,  ut  haec 
insertio  non  nisi  partibus  caute  dissectis  et  accurate  inspectis  cognosci  posset.  Reliqua  omnia 
sanissima  fuerunt,  tota  vera  phalanx  extenuata.  Aegrotus  hucusque  de  malo  recidivo  nihil  de- 
tulit. — Hunc  tumorem  prof.  Julius  Vogel,  quum  Erlangae  versaretur,  perscrutatus  est  atque 
telam  microscopii  ope  indagatam  delineavit.  Morbi  historiam  supra  traditam  equidem  cum  illo 
communicavi  *).  Tum  temporis  tumor  a phalange  nondum  erat  separatus , ideoque,  quia 
fere  nullo  loco  cum  illa  cohaerebat,  putabatur  omninQ  non  ad  eam  pertinere.  Sed  antequam 
hunc  libellum  scripsi,  tumorem  a phalange  sejunxi  atque  vidi,  cum  phalangis  osse  eum  exigua 
parte  cohaerere,  quae  lenticulae  magnitudinem  non  superat.  — Sub  microscopio  (v.  fig.  7.) 
partes  cartilaginosae  cellularum  cartilaginis  acervas  vel  cellulas  singulas  in  substantia  intermedia 

amorpha  exhibent,  pars  ossea  acido  acelico  instillato  ebullit  atque  (v.  fig.  S)  corpuscula  ossis 
canaliculique  ossei  cylindrici,  lamellis  orbicularibus  cincti,  conspiciuntur. 

Ita  hic  tumor  partim  enchondroma  partim  exostosis  est,  sed  utro  nomine  appellan- 
dus sit  dubium.  Muller  quoque  citavit  casus  duos  ab  A.  Coopero  observatos,  in  quibus 
substantia  ossea  et  cartilaginea  simul  adfuissent,  et  enchondromata  illa  appellavit,  eo  qui- 
dem jure,  quod  pars  maxima  tumorum  cartilaginea  erat.  Vogel  nostrum  quoque  casum 
enchondromati  adnumerat  partim  in  os  mutato.  Enchondroma  autem  verum  non  ossi- 
ficatur,  sed  in  cartilaginis  formatione  persistit,  neque  est,  quod  hunc  tumorem  en- 
chondroma appellemus:  exostosis  enim  est,  partim  adhuc  cartilaginea.  — Hos  casus,  in 
quibus  tumor  exostoseos  formam  habet  partimque  osseus  partimque  cartilagineus  est, 
exostosi  adnumerandos  esse  censemus. 

Jam  ad  enchondroma  de  aliis  tumoribus  discernendum  haec  dicenda  sunt.  — In  mol- 
lioribus partibus  a scirrho,  fungo  medullari  etc.  facile  distingui  potest.  Sarcomatis  quas- 
dam formas  statuere  licet  tam  similes  enchondromati  esse  posse,  quam  tumorem  illum 
fibratum  in  obs.  nostra  a descriptum.  Dissectus  demum  tumor  et  microscopio  indagatus 
nos  edocere  potest,  qualis  sit.  — Ossa  scirrhus  et  fuiigus  medullaris  quoque  expandit 
vel  ex  illorum  superficie  oritur.  Si  os  expanditur,  mox  etiam  rumpitur.  Ceterum  iu  aliis 
quoque  partibus  tumores  scirrhosi  adesse  solent  et  valetudinis  ratio  universalis  de  mali 
natura  nos  certiores  facit.  Sarcoma  cellulosum  quoque  ossa  expandit  vel  ex  ossium  super- 
ficie accrescit:  hydatides  in  ossibus  reperiuutur  atque  nonnunquam  ossa  expandunt,  quae 
facile  franguntur.  Quorum  tumorum  diagnosin  saepe  difficillimam  esse  intelligitur , in- 
primis  si  ossa  iis  extenduntur;  atque  priusquam  tumor  dissectus  vel  etiam  microscopii 
ope  indagatus  est,  nonnunquam  diagnosis  certa  esse  nequit. 


Explicatio  fi  ^irarum. 


Fig.  1.  Digiti  annularis  sinistri  phalanx  prima  enchondromate  crusta  ossea  circumdato 
affecta  est.  Cutis  remota  est.  Vid.  p.  7.  Obs.  I. 

Fig.  2.  Tela  cartilaginea  enchondromatis,  quod  obs.  nostra  II.  pag.  8.  descriptum  est, 
microscopii  ope  indagata:  corpuscula  sunt  cartilaginis  et  substantia  intermedia.  Mag- 
nitudo figurarum  microscopicarum  130.  iu  diam,  aucta  est.  In  his  disquisitionibus 
et  in  figuris  delineandis  prof.  de  Siebold  mihi  aderat  adjutor  humanissimus. 

Fig.  3.  Pes  sinister  Walburgae  Nagl,  cujus  digitus  tertius  et  quartus  enchondromate 
affecti  sunt:  vid.  obs.  II.  pag.  8.  Digiti  minimi  forma  inde  exorta  est,  quia  tumo- 
ribus premitur. 

Fig.  4.  Exostosis  pag.  14  descripta,  in  nonnullis  partibus  cartilaginea.  Hamulis  detrahitur, 
ut  videas,  in  phalangem  sese  insinuasse  atque  excavasse  illam.  Exigua  parte 
phalangi  inhaeret. 

Fig.  5.  Enchondroma  Walburgae  Nagl  alterum  (Fig.  3.)  dissectum  est.  Videntur  cellulae 
membranis  fibratis  effectae  et  foveae  parvae,  quas  supra  (p.  8)  commemoravimus. 

Fig.  6.  Digitus  annularis,  qui  fig.  1.  delineatus  est,  persectus  est.  Tela  cartilaginea 
membranis  fibratis  et  substantiae  ossis  spongiosae  particulis  inspersa.  Enchon- 
droma crusta  ossea  circumdatum  est.  Tendines  in  digito  conspiciuntur  (vid.  p.  7.) 

Fig.  7.  Tela  microscopica  tumoris  fig.  4.  delineati.  Fig.  7 pars  cartilaginea:  corpusculorum 
et  8.  cartilaginis  acervae  et  corpuscula  singularia  in  substantia  cartilaginis  intermedia. 
Fig.  8 pars  ossea:  corpuscula  ossea  et  canaliculus  osseus  persectus,  lamellis  orbi- 
cularibus cinctus. 

Fig.  9.  Tumores  fibrosi,  quos  Vogelius  delineavit,  vid.  p.  12  Obs.  c.  Tumores  duo  A et 
B laqueo,  a.  conjuncti  sunt,  b.  tumor  phalangis  primae,  c.  tumor  ossis  metacarpi, 
d.  tumor  dimidius,  qui  ad  os  metacarpi  adjacens  pertinere  videtur.  Hos  tumores 
enchondromati  simillimos  esse  pespicuum  est. 


Sed  jam  veniendum  est  ad  eam  rem,  quae  haec  scribendi  laetam  dedit  occasionem. 
Instant  enim  regiae  literarum  universitatis  Friderico- Alexandrinae,  primum  post  inaugu- 
rationem saeculum  nunc  ipsum  felicissime  condentis,  sacra  saecularia  propediem  cele- 
branda, quae  societas  physico  - medica  Erlangensis  facere  non  potest,  quin  almae  suae 
matri  cum  summae  pietatis  significatione  gratuletur.  Nam  quo  tristiori  tempore  ex  alma 
Friderico- Alexandrina  nata  societas  est,  quo  quidem  peregrinus  ille  domitor  populorum 
non  solum  hanc  almam  matrem  a regno,  cui  intimae  fuerat  curae,  avulserat,  sed  etiam 
universam  patriam  Germanicam  oppressam  tenebat,  eo  majori  cum  voluptate  feliciora  tem- 
pora utrique  vidit  interea  reverti  pia  filia,  quae  nunc  ipsum  et  rara,  quae  instant,  sacra 
officiosissima  salutatione  prosequitur,  et,  ut  haec  regia  literarum  universitas  in  omne 
posterum  tempus,  nobilis  illius  arboris  instar,  semper  abundet  studiorum  in  divina  humana- 
que sapientia  versantium  simul  floribus  simul  frudibus,  sincere  optat  idque,  gubernante 
Deo  ter  optimo  maximo,  auspiciis  augustissimi  Regis  ejusdemque  Hectoris  magnificen- 
tissimi, ita  futurum  esse  sperat  atque  confidit. 

